wickkiey/tamil-wikipedia-chunked huggingface dataset:
# வார்ப்புரு:Infobox police officer

</span>
}}<includeonly><span>}</span></includeonly>|
<span>}}</span>}}
| abovestyle = background-color: #b0d4de  
| image =
| imageclass = }
| caption = }  
| headerstyle = background-color: #b0d4de
| labelstyle = white-space: nowrap  
| header1 = }
| headerclass1 = பிரிவு  
| header2 = }
| headerclass2 = அமைப்பு  
| label3 =
| data3 =
| label4 =
| data4 =  
| header5 = }  
| label6 =
| data6 =
| label7 =
| data7 =
| label8 =
| data8 =
| label9 =
| data9 =  
| label10 = புனைபெயர்
| data10 = }
| class10 = புனைப்பெயர்  
| label11 =
| data11 =  
| label12 = பேட்ஜ் எண்
| data12 = }  
| label13 =
| data13 =  
| label14 = பிறந்தயிடம்
| data14 = }  
| label15 =
| data15 =  
| label16 = உயிரிழந்தயிடம்
| data16 = }  
| label17 =
| data17 =  
| label18 = Allegiance
| data18 = }  
| label19 =
| data19 =  
| label20 = பணிபுரிந்த பிரிவு
| data20 = }  
| label22 = பணியிலிருந்த ஆண்டுகள்
| data22 = }  
| label24 = தரம்
| data24 = }  
| label26 = விருதுகள்
| data26 = }  
| label28 = Relations
| data28 = }  
| label30 = Alma mater
| data30 = }  
| label32 = பிறபணிகள்
| data32 = }  
}}<noinclude>
</noinclude>
# அறிவானந்த சித்தியார்

**அறிவானந்த சித்தியார்** என்பது ஒரு வேதாந்த சாத்திர (சார்திரம்) நூல்.  
மிகவும் பிற்காலத்தில் வலங்கை மீகாமன் செய்த நூல்.  
இவரது பெயரில் இந்நூல் பலமுறை அச்சாகியுள்ளது.  
இதன் ஆசிரியர் சீர்காழி சிற்றம்பல நாடிகள் என்பவரால் செய்யப்பட்டது என்னும் குறிப்பும் உள்ளது.
- இந்த நூலின் காலம் 14ஆம் நூற்றாண்டு.
# அறிவானந்த சித்தியார்

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, 2005
# வார்ப்புரு:Taxonomic ranks

**Magnorder**  
| **ஆட்களம்**
பெரும்இராச்சியம் | **பெருந்தொகுதி** | பெருவகுப்பு | பெருவரிசை | பெருங்குடும்பம் | Supertribe | மீத்திறச் சிற்றினம் |  |  |
| --- | --- | --- | --- | --- | --- | --- | --- | --- |
| **இராச்சியம்** | **தொகுதி** | **வகுப்பு** | படையணி | **வரிசை** | **குடும்பம்** | இனக்குழு | **பேரினம்** | **இனம்** |
| துணை இராச்சியம் | துணைத்தொகுதி | துணைவகுப்பு | Cohort (biology) | துணைவரிசை | துணைக்குடும்பம் | துணையினக்குழு | துணைப்பேரினம் | துணையினம் |
| Infrakingdom/Branch | தொகுதி கீழ்நிலை | Infraclass | Infraorder | பிரிவு | Infraspecific name (botany) |  |  |  |
| Microphylum | Parvclass | Parvorder | தொடர் | பல்வகைமை |  |  |  |  |
| வடிவம் (தாவரவியல்) | }<noinclude> |  |  |  |  |  |  |  |  
</noinclude>
# ஒலிம்பிக் விளையாட்டரங்கம் (இலண்டன்)

**ஒலிம்பிக்கு விளையாட்டரங்கம்** (*Olympic Stadium*) இங்கிலாந்திலுள்ள ஒலிம்பிக்கு பூங்காவில் கட்டப்பட்டு வருகிறது. இது 2012 கோடைக்கால ஒலிம்பிக்கு விளையாட்டுப் போட்டிகள் மற்றும் 2012 கோடைக்கால மாற்றுத்திறனாளர் ஒலிம்பிக் விளையாட்டுக்களின் முதன்மை மையமாக வடிவமைக்கப்படுகிறது; தடகள விளையாட்டுக்களும் ஒலிம்பிக் திறப்பு விழா, இறுதி விழா நிகழ்ச்சிகளும் இங்கு நடைபெற உள்ளது. இது இலண்டன் மாநகரின் *கீழ் லீ பள்ளத்தாக்கில்* இசுட்ராஃபோர்டு மாவட்டத்தில் மார்ஷ்கேட் லேனில் அமைந்துள்ளது. இந்த விளையாட்டரங்கில் ஏறத்தாழ 80,000 பார்வையாளர்கள் விளையாட்டுக்களைக் கண்டு களிக்கலாம். ஒலிம்பிக் விளையாட்டுக்களுக்குப் பிறகு இதன் பார்வையாளர் அளவு குறைக்கப்பட உள்ள நிலையில் தற்காலிகமாக இது பிரித்தானியாவின் மூன்றாவது பெரிய விளையாட்டரங்கமாக உள்ளது. 2017ஆம் ஆண்டு தடகள சாதனையாளர் போட்டிகளுக்கு இந்த விளையாட்டரங்கம் தேர்ந்தெடுக்கப்பட்டுள்ளது.  
2007ஆம் ஆண்டின் மத்தியிலிருந்தே நில கையகப்படுத்தும் பணி துவங்கினாலும் அலுவல்முறையாக மே 22, 2008இல் கட்டிட வேலைகள் துவங்கின.
# ஆட்களம் (உயிரியல்)

உயிரியல் வகைப்பிரித்தலில், **ஆட்களம்** (domain) என்பது இராச்சியம் அலகுக்கு மேலுள்ள உயிரினங்களிலேயே உச்சவகைப்பாடாகும். 1990ல் காரல் வோஸி அறிமுகபடுத்திய மூன்று ஆட்களங்கள்:ஆர்க்கீயா, பாக்டீரியா மற்றும் மெய்க்கருவுயிரி ஆகும்.  
இதுவரை வகைப்படுத்தப்பட்டுள்ள உயிரினப் பிரிவுகள்:
- இரு கள முறையில், நிலைக்கருவிலி (அல்லது Monera) மற்றும் மெய்க்கருவுயிரி எனப்பிரிக்கப்படுகிறது.
# எருக்கூர் தூய சிந்தாத்திரை மாதா திருத்தலம்

**புனித சிந்தாத்திரை மாதா திருக்கோவில்** இந்தியாவில், தமிழ்நாட்டில், மயிலாடுதுறை மாவட்டத்தில் கொள்ளிடம் ஆற்றுப்படுகையில் சீர்காழியிலிருந்து சிதம்பரம் செல்லும் (வேளாங்கண்ணி, மயிலாடுதுறை முதல் பாண்டிச்சேரி (அ) புதுச்சேரி, சென்னை) தேசிய நெடுஞ்சாலையின் 6-வது கீ.மீ இல் உள்ள ஊரான எருக்கூரில் உள்ள ஒரு கத்தோலிக்கக் கோவில்.
# எருக்கூர் தூய சிந்தாத்திரை மாதா திருத்தலம்

## திருத்தல வரலாறு

கி.பி 1534 -யில் வங்கக்கடலின் கிழக்கு கடற்கரையில் உள்ள புலிகாட், சதராஸ், குன்னிமேடு, கல்பட், புதுச்சேரி, தேவனாம்பட்டினம், நாகூர், நாகப்பட்டினம் ஆகிய ஊர்களில் போர்த்துக்கீசிய வணிபர்கள் பண்டகசாலைகளையும், அதில் உள்ள சிறிய தேவாலயங்களையும் கட்டினர். தங்களுடைய ஆன்மிகத் தேவைகளுக்காகவும், மறைபரப்பு பணிகளுக்காகவும், போர்த்துக்கீசிய குருக்களையும் அழைத்து வந்தனர்.  
கி.பி 1550 களில் காவிரியின் கிளையான கொள்ளிடம் ஆறும், வங்கக்கடலும் கலக்கின்ற இடத்தில் உள்ள தீவான கொலரூன் (கோலேரூன், போர்த்துகீசியர் வைத்த பெயர்), தற்பொழுது கோட்டைமேடு என்று அழைக்கப்படுகின்ற தீவில் பண்டகசாலையும், தேவாலயமும் கட்டினர். இதைச்சுற்றி போர்த்துகீசிய வணிபர்கள், யுரேசியன் மக்கள்,போர்த்துகீசிய குருக்கள், கோவா கிறிஸ்துவர்கள் குடியேறினர்.  
இங்குள்ள தேவாலயத்தில் நாசரேத்தூரின் பயண மாதா சுரூபத்தைக் (Our Lady of Travelers of Nazareth) கொண்டு வந்து வழிபட்டனர். இவன்னையின் மூல வடிவம் நாசரேத்தூரில் உள்ள திருக்குடும்ப பேராலயத்தில் (இயேசுவின் தந்தை யோசேப்பு தசுப்பட்டறை வைத்திருந்த இடத்தில்) வலதுபக்கத்தில் உள்ளது.
# ஆன்யு டா சிடியான்

**ஆன்யு டா சிடியான்** (Hanyu Da Cidian, என்பது யாவற்றினும் அதிக சொற்களையும் சொற்கோவைகளையும் கொன்ட சீன அகரமுதலி. அகராதியியல் அளவையின் படி இதனை ஆங்கில ஆக்ஃசுபோர்டு அகர முதலிக்கு ஈடாகச் சொல்லலாம். இதில் 3000 ஆண்டு வரலாற்றுக் காலத்தில் சொற்களின் பயன்பாட்டு வரலாற்றை எடுத்துக்காட்டுகளுடன் தந்துள்ளார்கள் என்பது சிறப்புக்கூறு. தற்கால பேச்சுவழக்குச் சொற்களும் பதிவு செய்திருக்கின்றார்கள். இதன் தலைமைத் தொகுப்பாளர் இலுவோ சுஃவெங்கு (Luo Zhufeng 羅竹風 (1911-1996)), ஏறத்தாழ 300 உடன்பங்களித்த அறிஞர்களின் துணையோடு 1979 ஆம் ஆண்டு தொடங்கி, 1986 ஆம் ஆண்டு பதிப்பிக்கத் தொடங்கி பதிமூன்று தொகுதிகள் வெளியிட்டு 1993 இல் முடித்தனர்.  
ஃகான்யு டா சிடிஆன் அகரமுதலியில் 23,000 தலைப்புச்சொற்களுக்கும் மேல் உள்ளன, இவற்றோடு 370,000 சொற்களுக்கு வரையறையும் 1,500,000 பயன்பாட்டுச் சான்றுகோள்களும் தந்துள்ளனர். தலைப்புச் சொற்களை 200 வகையான வேரெழுத்துகளின் கீழ் (வேர்க்கீற்றுகளில் கீழ்) (radical) வகைப்படுத்தி மரபு சீன எழுத்திலும், எளிமைபப்டுத்திய சீன எழுத்திலும் தந்துள்ளார்கள். வரையறைகளும் விளக்கங்களும் எளிமைப்படுத்திய சீன எழுத்துமுறையில் தந்துள்ளனர், ஆனால் மரபு வரலாற்று தொல்சீர் சொற்களுக்கும் எடுத்துக்காட்டுகளுக்கும் மரபு சீனத்தில் எழுதி விளக்கி இருக்கின்றனர்.  
தொகுதி-13 இல் பின்யின் முறையிலும் கீற்று எண்ணிக்கையிலும் உள்ள பின்னடக்கச் சொற்பட்டியல் உண்டு. இது தவிர தனியான ஒரு தொகுதி (1997 இல் வெளியானது) 728,000 தலைப்புச்சொற்கள் கொன்டுள்ளது. இதில் உள்ள 20,000 பக்கங்களில் 50 மில்லியன் கூட்டெழுத்துகள் இருந்தபோதும் எளிதாகப் பயன்படுத்தும்படியாக அமைத்துள்ளனர் என்று கூறுகின்றார் வில்க்கின்சன்
# ஆன்யு டா சிடியான்

## அடிக்குறிப்புகளும் மேற்கோள்களும்

- Hanyu da cidian bianzuanchu 漢語大詞典编纂處 and Zen bunka kenkyūjo 禅文化研究所, eds., 1997. *Duo gongneng Hanyu da cidian suoyin* 多功能漢語大詞典索引 ("General-purpose index to the *Hanyu da cidian*"). Shanghai: Hanyu da cidian.
- Hargett, James M. 1990. "[Review of] *Hanyu dacidian* by Luo Zhufeng." *Chinese Literature: Essays, Articles, Reviews (CLEAR)*, Vol. 12, pp.&nbsp;138–143.
- Luo Zhufeng 羅竹風, chief ed. 1986-1993. *Hanyu da cidian* ("Comprehensive Dictionary of Chinese"). 13 vols. Shanghai: Cishu chubanshe. . CD-ROM ed.
-
# சிலப்பதிகாரம் (அரும்பதவுரை)

செய்யுளில் காணப்படும் அரிய சொற்களுக்கு மட்டும் விளக்கம் தரும் உரையை **‘அரும்பதவுரை’** என்பர். இந்த வகையில் நமக்குக் கிடைத்திருக்கும் மிகப் பழைய அரும்பதவுரை சிலப்பதிகாரத்துக்கு எழுதப்பட்டுள்ள உரையாகும். எனவே அரும்பதவுரை என்றாலே அது இந்தச் சிலப்பதிகார அரும்பதவுரையைக் குறிக்கும் சிறப்புச் சொல்லாக மாறிவிட்டது.  
சிலப்பதிகாரம் நூலுக்கு எழுதப்பட்ட பழமையான உரைகள் மூன்று. 12 ஆம் நூற்றாண்டில் எழுதப்பட்ட அடியார்க்கு நல்லார் உரை பெரிதும் போற்றப்படுகிறது. இவரது உரையில் மேற்கோளாகக் குறிப்பிடப்பட்டுள்ள உரையைப் பதிப்பாளர்கள் அரும்பத உரை என்கின்றனர். இந்த அரும்பதவுரையில் மேற்கோளாகக் குறிப்பிடப்பட்டுள்ள அதற்கும் முந்திய உரை ஒன்றும் உண்டு.  
சிலப்பதிகாரத்துக்கு உரை எழுதும் அடியார்க்கு நல்லார் நாடகம் பற்றிய ஒவ்வொரு தொடருக்கும் அரும்பதவுரையை மேற்கோள் காட்டியே உரை எழுதுகிறார். இதனால் இசை பற்றிய செய்திக்குப் பழமையான சான்றுகள் அரும்பதவுரையில் உள்ளனவே எனத் தெரிகிறது.
# சிலப்பதிகாரம் (அரும்பதவுரை)

## அடியார்க்கு நல்லார் மேற்கோள் காட்டிய அரும்பதவுரைச் செய்திகள்

அடியார்க்கு நல்லார் ‘எனக் காட்டுவர் அரும்பதவுரையாசிரியர்’ என்னும் குறிப்புடன் காட்டும் அக்காலச் சமுதாயச் செய்திகள் இவை.
- ஐம்பெருங்குழு
:அமைச்சர், புரோகிதர், சேனா பதியர்,
:தவாத்தொழில் தூதுவர், சாரணர் என்றிவர்
: பார்த்திபர்க்கு ஐம்பெருங்குழு எனப்படுமே.
- எண்பேராயம்
:கருமத்தியலவர், கருமகாரர்,
:கருமச் சுற்றம், கடைகாப்பாளர்,
:நகர மாந்தர், நளிபடைத் தலைவர்.
:யானை வீரர், இவுளி மறவர்.
:இனையர் ‘எண்பேராயம்’ என்ப.
- ஆயத்தார் எண்மர், அவைகளத்தார் ஐவர்
:சாந்து, பூக், கச்சு, ஆடை, பாக்கு, இலை, கஞ்சுகம், நெய்
:ஆய்ந்த இவரெண்மர் ஆயத்தார் – வேந்தர்க்கு
:மாசனம், பார்ப்பார், நிமித்தரோடு, அமைச்சர்
:ஆசில் அவைக்களத்தார் ஐந்து  
- இந்த நூலின் காலம் 12ஆம் நூற்றாண்டு.
# சிலப்பதிகாரம் (அரும்பதவுரை)

## கருவிநூல்

- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 2, 2005
# டிக் கொஸ்டலோ

**டிக் கொஸ்டலோ** 1963ம் ஆண்டு செப்டம்பர் மாதம் 10ம் திகதி அமெரிக்காவில் பிறந்தவர். இவர் தற்பொழுது டுவிட்டர் நிறுவனத்தின் பிரதம நிறைவேற்று அதிகாரியாக கடமை புரிகின்றார். டிக் கொஸ்டலோ எவான் வில்லியம்ஸ்ஸிடமிருந்து 2010 அக்டோபர் மாதம் இந்தப் பதவியைப் பெற்றார். இவர் மிச்சிகன் பல்கலைக்கழகத்தில் பட்டம் பெற்றவர்.
# அளவை (சமயம்)

சமய நோக்கில் வைதிக நெறி என்பது ஒன்று. மணிமேகலை ஒன்பது சமயக்கணக்கர்களிடம் அவர்களது சமயத் திறங்களைக் கேட்டறிந்தாள். சமயக்கணக்கர் என்போர் சமய நெறிகளைக் கணிக்கும் அறிவர்கள். அந்த 9 பேரில் ஒருவர் வைதிக வழியைப் பின்பற்றும் சமயத்தவர். வைதிக நெறி வேத நெறி. இந்த நெறியாளர்கள் தெரியாத தெய்வத்தைத் தெரியும்படி விளக்கிக் காட்டுபவர்கள். ஐம்புலனால் அறியப்படாத தெய்வத்தை ஐம்புல அனுமானத்ததால் விளக்குபவர்கள். எந்தெந்த வகையான அனுமான அளவைகளால் தெய்வத்தின் இருப்பு உய்த்துணரப்படும் என்பதன் விளக்கமே **அளவை**.
# அளவை (சமயம்)

## வைதிகவாதி விளக்கம்

வைதிக மார்க்கம் அளவை நெறியைப் பின்பற்றுவது.
:வேத வியாதன்
:கிருத கோடி
:சைமினி
என்னும் ஆசிரியர்கள் அளவை நெறியைக் காட்டிய முன்னோர்.
# அளவை (சமயம்)

## வைதிகவாதி விளக்கம்

### 10 அளவைகள்

#### அளவை பத்து விளக்கம்

- காட்சி
- கண்ணால் வண்ணமும், செவியால் ஓசையும், மூக்கால் நாற்றமும், நாவால் சுவையும், மெய்யால் ஊறும் காண்பது.
- சுகம், துக்கம் காண்பது.
- உயிர், ஐம்பொறி வாயில், மனம் மூன்றைக் காண்பது.
- இவற்றிற்குப் பெயரிட்டு, அந்தப் பெயரைச் சொன்ன மாத்திரையிலேயே அதன் குணத்தை உணர்ந்துகொள்வது.
- கருத்து
- கருத்து என்பது ஒருவனது குறிக்கோள். இது 3 வகை.
1. பொது (சாதனம், சாத்தியம்) - முன்பு யானையைக் கண்டு அதன் ஒலியைக் கேட்டவன் பின்பு யானை ஒலியை மட்டும் கேட்டபோது அங்கு யானை உண்டு என உணர்தல் அனுமான அனுமேயம்
1. எச்சம் - ஆற்றில் வெள்ளம் வருவதைப் பார்த்து தோற்றுவாயில் மழை பெய்துள்ளது என உணர்தல்.
1. முதல் - கருமேகம் கண்டு மழை பெய்யப்போவதை உணர்தல்.பிணத்தைப் பார்த்து உயுர் என ஒன்று உண்டு என உணர்தல்.
- உவமம்
- அவன் ஆடை பால் போல் வெள்ளை என்றவுடன் அவனது ஆடை நிறம் மனக்கண்ணில் தோன்றுதல்
- நூல்
- அறிவன் செய்த நூல் 'மேலுலகம்' உண்டு என்பதை நம்புதல்
- பொருட்பேறு
- 'ஆய்குடி கங்கை' என்றவுடன் கங்கைக் கரையில் ஆய்குடி உள்ளது என உயர்தல்.
- இயல்பு
- யானைமேல் இருப்பவன் தன் தோட்டியை (அங்குசத்தை) அடுத்தவனுக்குத் தரமாட்டான்.
- உலகுரை
- ஊரார் சொல்வதை நம்புதல். இந்த மரத்தில் பேய் உண்டு எனச் சொல்வதை நம்புதல்.
- இன்மை
- குதிரைக்குக் கொம்பு இல்லை என ஒப்பிட்டுத் தெளிதல்
- மீட்சி
- இராமன் வென்றான் என்றால் இராவணன் தோற்றான் என உணர்தல்
- உள்ளநெறி
- 'நாராசத் திரிவில் கொள்ளத் தகுவது காந்தம்' Get magnate in chemical change.
# அளவை (சமயம்)

## வைதிகவாதி விளக்கம்

### அளவைக் குற்றம் எட்டு

#### அளவைக் குற்றம் விளக்கம்

1. சுட்டுணர்வு - பழைய நிகழ்வை எண்ணிப் பார்த்துப் புதியதும் அவ்வாறே நிகழும் எனக் கருதுதல்
1. திரியக் கோடல் - வெயிலில் மின்னும் இப்பியைப் (கிளிஞ்சிலைப்) பார்த்து வெள்ளி எனல்.
1. ஐயம் - தொலைவில் தெரியும் சோளக்கொல்லைப் பொம்மையைப் பார்த்து வைக்கோல் பொம்மையோ, மகனோ என ஐயுறல்
1. தேராது தெளிதல் - ஆராய்ந்து பார்க்காமல் வைக்கோல் பொம்மையை மகன் எனல்.
1. கண்டுணராமை - புலியா, ஆண்டலையா (ஆண்டுகொண்டு அலையும் அரிமாவா) என்று கண்ணால் காணாமலேயே உண்ட விலங்கின் மிச்சிலைப் பார்த்து முடிவெடுத்தல்
1. இல்வழக்கு - முயல் கொம்பு என்று சொல்லுதல். எங்குத் தேடினும் அவன் பெறப்போவது முயற்கொம்பே.
1. உணர்ந்ததை உணர்தல் - கடும்பனிக்கு மருந்து தீக்காய்தல் என உணர்தல்
1. நினைப்பு - இவர் தந்தை எனத் தாய் சொல்லக் கேட்டு உணர்தல்.
# அளவை (சமயம்)

## அளவை நெறியில் ஆறு சமயம் (சாத்தனார் விளக்கம்)

மணிமேகலை காலத்தில் அளவை மார்க்க நோக்கில் ஆறு உட்பிரிவுகள் இருந்தன. அவற்றைப் பற்றிய செய்திகளை மணிமேகலை நூலில் உள்ளபடி, மணிமேகலை மூல நூலில் உள்ள சொற்களால் பட்டியலிட்டுக் காண்கிறோம்.சேரநாட்டு வஞ்சிமாநகரில் இந்தச் சமயப் பிரிவினர் வாழ்ந்துவந்தனர். இவற்றின் தலைவர்கள் சமயக்கணக்கர் எனப்பட்டனர். மணிமேகலை அவர்களிடம் அவரவர் சமயத்திறங்களைக் கேட்டறிந்தாள்.
| சமயம் | சமயவாசிரியர் | அளவை |  |
| --- | --- | --- | --- |
| உலோகாயதம் | பிருகற்பதி | மெய்ப்பிரத்தியம் |  |
| பௌத்தம் | சினன் | அனுமானம் |  |
| சாங்கியம் | கபிலன் | சாத்தம் |  |
| நையாயிகம் | அக்கபாதன் | உவமானம் |  |
| வைசேடிகம் | கணாதன் | அருத்தாபத்தி |  |
| மீமாஞ்சகம் | சைமினி | அபாவம் | } |
# அளவை (சமயம்)

## மணிமேகலை உரைத்திறம் கேட்ட சமயக்கணக்கர்கள்

- சமயக்கணக்கர்களை வினவி மணிமேகலை அவரவர் சமயத்தின் உரைத்திறத்தைக் கேட்டறிகிறாள்.
# அளவை (சமயம்)

## இவற்றையும் காண்க

- சமய வரலாறு
# திலீப் (தமிழ் நடிகர்)

**திலீப்** (இறப்பு: மே 25, 2012) இந்திய நடிகர், தமிழ் மற்றும் மலையாளத் திரைப்படங்களில் நடித்து வந்தார். 1980-களில் உச்சத்தில் இருந்த இவர், கமல்ஹாசனுடன் இணைந்து நடித்த வறுமையின் நிறம் சிகப்பு மற்றும் தூங்காதே தம்பி தூங்காதே முதலியவை மிகவும் பிரபலமானவையாகும். 1990-களில் ரஜினிகாந்தின் இயக்கத்தில் வெளிவந்த வள்ளி திரைப்படத்திலும் இவர் நடித்திருந்தார். இவர் மலையாளத்தில் நடித்த *ஞான் ஏகனன்னு* மிகப்பெரிய வெற்றி பெற்றது, அத்திரைப்படத்தின் பாடல்கள் இன்று வரையிலும் கேரளாவில் பிரபலமாக உள்ளது. பெரும்பலான திரைப்படங்களில் இவர் கதையின் நாயகனுக்கு நண்பன் கதாப்பாத்திரத்தில் நடித்திருந்தார். சமீப காலமாக திரைப்படங்களில் நடிக்காமலிருந்தார்.
# திலீப் (தமிழ் நடிகர்)

## குறிப்பிடத்தக்கத் திரைப்படங்கள்

| **ஆண்டு** | **திரைப்படம்** | **குறிப்புகள்** |
| --- | --- | --- |
| 1980 | *வறுமையின் நிறம் சிகப்பு* |  |
| 1982 | *ஞான் ஏகனன்னு* | மலையாளம் |
| 1983 | *தூங்காதே தம்பி தூங்காதே* |  |
| 1988 | *சொல்ல துடிக்குது மனசு* |  |
| *சம்சாரம் அது மின்சாரம்* |  |  |
| *பெண்மணி அவள் கண்மணி* |  |  |
| *மாப்பிள்ளை* | } |  |
# திலீப் (தமிழ் நடிகர்)

## மரணம்

2012-ம் ஆண்டு மே மாதம், 25-ம் திகதி மாரடைப்பு காரணமாக மைசூரில் உள்ள மருத்துவமனையில் உயிரிழந்தார்.
# ஓணான்

**ஓணான்** (ஆங்கிலம்: Oriental Garden Lizard) பல்லி வகையைச் சார்ந்தது. **கரட்டாண்டி** (திருநெல்வேலிப் பேச்சு) எனப்படும் இது ஊர்வன வகையைச் சேர்ந்தது ஆகும். இது ஓந்தி அல்லது பச்சோந்தி போல் நிறம் மாறுவது அன்று. அதனைப்போன்று நீளமான நாக்கும் இல்லை. இது கண்களை 360° கோணத்தில் சுற்றாது. இவ்வகை ஓணான் ஆனது தமிழர் நிலைப்பாட்டில் விளையாட்டுப் பல்லி என்றும் சிறுவர்கள் இந்த ஓணானை கயிற்றால் கட்டியும், கிட்டி புல் எனப்படும் விளையாட்டு கருவியில் கல்லால் குறிவைத்து அடித்து விளையாடுவதும் உண்டு. பெரும்பாலும் இவை மரங்களிலும், செடிகளிலும் காணப்படும். இது சிறு பூச்சிகளை தனது நீண்ட நீக்கினால் இழுத்து பற்களால் கடித்து உண்ணும். இது வேகமாக ஓடும் தன்மை உடையது.
பொதுவாகவே ஓணான் இனமானது பகலில் வானில் உள்ள சூரியனை பார்த்து பலித்து காட்டும் தன்மை உடையது என்றும் தமிழர் நிலைப்பாட்டில் கூறுவர்.
# ஓணான்

## இவற்றையும் காண்க

- பல்லியோந்திகள்
# சொல்ல துடிக்குது மனசு

**சொல்ல துடிக்குது மனசு** 1988-இல் பி. லெனின் இயக்கத்தில் வெளிவந்த இந்தியத் தமிழ்த் திரைப்படமாகும். இத்திரைப்படத்தில் கார்த்திக், புதுமுகம் பிரியாசிறீ முக்கியக் கதாபாத்திரத்தில் நடித்திருந்தனர். ஜெ. இரவியால் தயாரிக்கப்பட்ட இத்திரைப்படம் இளையராஜா இசையில் 1988-ம் ஆண்டு பிப்ரவரி 19-ம் திகதி வெளியானது.
# சொல்ல துடிக்குது மனசு

## கதைச் சுருக்கம்

தில்லைநாதன், ஒரு நேர்காணலில் பங்குபெறுவதற்காகக் கிராமத்தில் இருந்து வருகிறார். அவருக்கு வங்கியில் வேலை கிடைக்கிறது கூடவே ஜெயக்கொடியுடன் காதல் மலர்கிறது. தேன்மொழியைத் தேடி அவருக்கு பிடித்தமான பாடகர், கவிஞர் மற்றும் அரசியல்வாதி அவருடைய வீட்டிற்கு வருகின்றனர். தில்லைநாதனும் தேன்மொழி யாரென்று தெரியாமல் தேடுகின்றார்.  
தில்லைநாதனின் திருமணத்திற்கு முன்பு, அவருடைய துப்பறிவாளர் தேன்மொழியைக் கண்டுபிடித்ததாக கூறுகிறார். இவரும் தேன்மொழியைத் தேடிச் செல்கிறார், ஆனால் அது தேன்மொழி அல்ல. இதற்கிடையில் தில்லைநாதனை யாரோ தாக்கி விடுகின்றனர், திருமணம் நின்று விடுகிறது, வங்கியிலிருந்து வேலை நீக்கம் செய்து விடுகின்றனர். தில்லைநாதனுக்கு அவருடைய வீட்டில் தேன்மொழியும் ஜெயக்கொடியும் ஒருவரே என்ற ஆதாரம் கிடைக்கிறது, ஆனால் தேன்மொழியை அவருடைய வீட்டிலும் அலுவலகத்திலும் தேடிப்பார்த்தும் கிடைக்கவில்லை.  
தன்னுடைய சொந்த கிராமத்திற்குத் திரும்பவும் வருகிறார், அவருடைய தந்தை, "நீ என் மகனே இல்லை", என்று சொல்லி விட நண்பன் பிச்சைமுத்து, மனைவியின் உதவியுடன் புதிய வேலை ஒன்றில் சேர்கிறார்.  
ஒரு நாள் ஜெயக்கொடியைப் பிரபலமான பாடகர் வாசுதேவனுடன் சந்திக்கிறார். தான் தேன்மொழியெனவும், வாசுதேவனை திருமணம் செய்து கொண்டதாகவும் கூற தில்லைநாதன் தற்கொலை முயற்சியில் ஈடுபடுகிறார். அத்தருணத்தில் அவள் தேன்மொழி தான் என்று வாசுதேவனும் கூறுகிறார். தில்லைநாதனுக்கு ஏ. பி. + வகை இரத்தம் தேவைப்பட ஜெயக்கொடி இரத்தம் தர சம்மதம் தெரிவிக்கிறார். ஆயினும் தன்னுடைய முன்னாள் காதலியிடம் இருந்து இரத்தம் பெற தில்லைநாதனுக்கு விருப்பம் இல்லை. இத்தருணத்தில் தேன்மொழி வருகிறார். இருவருடைய தோற்ற ஒற்றுமை அனைவரையும் வியப்பில் ஆழ்த்துகிறது. ஜெயக்கொடி தன்னுடைய முன்னாள் காதலனுக்கு இரத்தம் கொடுக்கிறார். இருவரும் திருமணம் செய்து கொள்ள ஒப்புகின்றனர்.
# சொல்ல துடிக்குது மனசு

## நடிகர்கள்

- பி. ஜி. தில்லைநாதனாக கார்த்திக்
- ஜெயக்கொடி / தேன்மொழியாக பிரியாசிறீ
- ராமன்குட்டியாக சார்லி
- பிச்சைமுத்துவாக திலீப்
- சிவசங்கராக மலேசியா வாசுதேவன்
- கீசனாக வெண்ணிற ஆடை மூர்த்தி
- வாசுதேவனாக ராதாரவி
# சொல்ல துடிக்குது மனசு

## பாடல்கள்

இத்திரைப்படத்தின் பாடல்கள் மற்றும் பின்னணி இசை, இளையராஜாவால் உருவாக்கப்பட்டதாகும். 1988-இல் வெளியான இப்பாடல் தொகுப்பில் 6 பாடல்கள் இருந்தது. வாலி, கங்கை அமரன், நா. காமராசன், மு. மேத்தா மற்றும் பொன்னடியான் இத்திரைப்படத்தின் பாடல்களை எழுதியிருந்தனர்  
| எண் | பாடல் | பாடியவர்(கள்) | பாடலாசிரியர் | கால அளவு |  |
| --- | --- | --- | --- | --- | --- |
| 1 | "எனது விழி" | ஜெயச்சந்திரன், எஸ். ஜானகி | கங்கை அமரன் | 4:27 |  |
| 2 | "குயிலுக்கொரு" | மலேசியா வாசுதேவன் | பொன்னடியான் | 4:36 |  |
| 3 | "பூவே செம்பூவே" (<small>ஆண் குரல்</small>) | கே. ஜே. யேசுதாஸ் | வாலி | 5:23 |  |
| 4 | "பூவே செம்பூவே" (<small>பெண் குரல்</small>) | சுனந்தா | 5:37 |  |  |
| 5 | "தேன் மொழி" | மனோ | நா. காமராசன் | 5:15 |  |
| 6 | "வாயக்கட்டி வயத்தக்கட்டி" | இளையராஜா | மு. மேத்தா | 4:35 | } |
# பாமன்கடை

**பாமன்கடை** (*Pamankada*) கொழும்பில் தமிழர்கள் செறிந்து வாழும் நகரின் ஒரு பகுதி ஆகும். இப்பகுதி கொழும்பு -06 என்று பாகுபடுத்தப்பட்டுள்ளது. இதன் அஞ்சற் குறியீடு 00600 ஆகும். இங்கே பெரும்பாலான வீடுகள் அடுக்கு மாடி வீடுகள் ஆகும். இங்கு வாழ்கின்ற சிங்களவர்களில் குறிப்பிடத்தக்க அளவானோர் சரளமாகத் தமிழில் உரையாடுவார்கள்.
# பர்கதுல்லா

**பர்கதுல்லா** என்றழைக்கப்படும் அப்துல் ஹபீஸ் முகமது பர்கதுல்லா (Abdul Hafiz Mohamed Barakatullah, 7 ஜூலை, 1854 – 20 செப்டம்பர், 1927) இந்திய விடுதலைக்காகப் பாடுபட்ட இஸ்லாமியர். எழுத்தாளர்; அனல் பறக்கும் தனது பேச்சாலும், அக்கால இந்திய முன்னணி இதழ்களில் தனது புரட்சிகரமான எழுத்துகள் மூலமும் இந்திய விடுதலைப் புரட்சியைத் தூண்டியவர். தனது கட்டுரைகள் மூலம் இந்திய விடுதலைக்கு ஊக்கமூட்டியவர். இந்தியாவிற்கு வெளியே அமைந்த கதர் கட்சியின் நிறுவன உறுப்பினர்களில் ஒருவராக இருந்தவர்.
# பர்கதுல்லா

## இளமை

பர்கதுல்லா பிரித்தானிய இந்தியாவின் தற்போதைய மத்தியபிரதேச மாநிலத்தில் உள்ள போபாலில் 1854, ஜூலை 7 ஆம் நாள் பிறந்தார். இவருடைய தந்தை முன்சி சைஹ் காதரதுல்லா போபாலில் அரசுப் பணியில் இருந்தார். ஆங்கிலம், துருக்கி, ஜப்பானிய மொழி, அரபு, பெர்சியமொழி, ஜெர்மானிய மொழி ஆகியவற்றில் சிறந்த அறிஞராக விளங்கினார். தனது 12 ஆவது வயதிலேயே தந்தையை இழந்தார். 1883-ல் காந்த்வாவில் ஆசிரியராகப் பணியில் சேர்ந்தார். அதன் பின் மும்பைக்கு சென்று பணியாற்றினார்.
# பர்கதுல்லா

## பணி

1887-ல் பெர்சியா, உருது மற்றும் அரபிய மொழி கற்பிக்க இங்கிலாந்து சென்றார். இங்கிலாந்தில் இருக்கும் போது ஜெர்மனி, பிரெஞ்சு, ஜப்பானிய மொழி ஆகியவற்றைக் கற்றார். ஆங்கில உயரதிகாரி 'அப்துலா குயில்லம்' (Abdullah Quilliam) என்பவரின் அழைப்பின் பேரில் 'லிவர்பூல் இஸ்லாமியக் கல்வி மையத்தில் (Liverpool Muslim Institute) பணியாற்றினார். அங்கு பணியாற்றும் போது ஆப்கானித்தானின் 'நசுருல்லா கான்' அறிமுகமானார். இவரின் சகோதரர் அமீர் தனது 'சிராஜ்-உல்-அக்பர்' (Sirejul-ul-Akber') என்ற இதழில் இந்திய-பிரித்தானிய ஆட்சியின் அக்கிரமங்களைப் பற்றி எழுதி வந்தார். பர்கத்துல்லா இதழியலில் நுழைந்து தனது படைப்பின் மூலம் இந்திய விடுதலை உணர்வுக்கு உரமூட்டினார். இங்கிலாந்தில் இருந்த போது முஸ்லீம் தேசிய சங்கத்தார் நடத்தும் கூட்டங்களில் பங்குகொண்டார். அங்கு 1897-ல் பர்கத்துல்லா மற்றொரு புரட்சியாளரான சியாமிஜி கிருஷ்ணவர்மா என்பவரைச் சந்தித்தார். பின்னர் லாலா ஹர்தயாள் மற்றும் ராஜா மகேந்திர பிரதாப் ஆகியோரின் தொடர்பு கிடைத்தது. அதன்பின் 1899-ல் அமெரிக்கா சென்றார். 1913-ல் சான்பிரான்சிஸ்கோவில் கதர் கட்சியினை நிறுவியோரில் இவரும் ஒருவராவார்.1904-ல் ஜப்பான் சென்றார். டோக்கியோ பல்கலைக்கழகத்தில் இந்துஸ்தானி பேராசிரியராகப் பணியமர்த்தப்பட்டார்.
# பர்கதுல்லா

## இடைக்கால இந்திய அரசு

1915-ல் காபூலில் ராஜா மகேந்திர வர்மாவின் தலைமையில் இந்திய இடைக்கால அரசு அமைக்கப்பட்டது. இந்த அரசாங்கத்தின் அமைச்சர்களுள் ஒருவராக பர்கதுல்லா நியமிக்கப்பட்டார். பல்வேறு நாடுகளுக்கும் பயணம் மேற்கொண்டு அந்நாட்டுத் தலைவர்களைச் சந்தித்து இந்திய விடுதலைக்கான ஆதரவு தேடுவதில் ஈடுபட்டார்.
# பர்கதுல்லா

## மறைவு

பஞ்சாபிய சிறைக்கைதிகளின் குடும்பங்களுக்கு நிதியுதவி அளித்துவந்தார். ஆனால் சுதந்திரத்தைக் காணாமலேயே 1927, செப்டம்பர் 20 ஆம் நாள் மறைந்தார்.
# ஹாய்5

**ஹாய் 5** (hi5) 2003ம் ஆண்டு ஜூன் மாதம் 21ம் திகதி ஆரம்பிக்கப்பட்ட இணையவழி சமூக வலையமைப்பு நிறுவனமாகும். இது ராமு யாலமன்சி என்பவரால் அறிமுகப்படுத்தப்பட்டது. ஹாய் 5 பாவனையாளர்கள் ஃபேஸ்புக் (முகநூல்) உபயோகிப்பாளர்கள் போன்றே தங்களுடைய புகைப்படம், சொந்த விருப்பங்கள், தொடர்பு கொள்ளும் விபரம் போன்ற தகவல்களைக் கோப்புகளாக இத்தளத்தில் பதிவு செய்யலாம்.
# பிரான்சியம் (தனிமம்)

**பிரான்சியம்** (*Francium*) என்பது **Fr** என்ற குறியீட்டையும் 87 என்ற அணுவெண்ணையும் கொண்ட ஒரு வேதித் தனிமம் ஆகும். இது ஏக-சீசியம் (*Eka-caesium*), அற்றினியம் கே (*Actinium K*) என்ற பெயர்களிலும் அழைக்கப்பட்டது. இது இரண்டாவது (சீசியத்திற்கு அடுத்ததாக) குறைந்த மின்னெதிர்த்தன்மை கொண்ட தனிமம் ஆகும். பிரான்சியம் அதிகக் கதிரியக்கம் உடைய மாழை ஆகும். இது கதிரியக்கத் தேய்வுக்குள்ளாகி, அசுற்றற்றைன், இரேடியம், இரேடன் போன்ற தனிமங்களாக மாறும். கார மாழையான இது, ஒரு வலுவளவு எதிர்மின்னியைக் கொண்டுள்ளது.  
1939இல் மார்கரெட்டு பெரியால் பிரான்சில் (இதனாலேயே பிரான்சியம் என்ற பெயர் வந்தது.) பிரான்சியம் கண்டறியப்பட்டது. தொகுப்பு முறை மூலம் கண்டறியமுன்னரே இயற்கையில் கண்டறியப்பட்ட கடைசித் தனிமம் இதுவே ஆகும். ஆய்வுக்கூடங்களுக்கு வெளியே, பிரான்சியத்தைக் காண்பது மிக அரிது. பிரான்சியம்-223 ஓரிடத்தான் தொடர்ச்சியாகத் தோன்றி, தேய்வுக்குள்ளாகும் செயன்முறை இடம்பெறும் உரேனியம், தோரியம் தாதுகளில், இது நுண்ணிய அளவில் காணப்படுவதுண்டு. ஏதாவது ஒரு குறித்த நேரத்தில் பூவுலக மேலோட்டில் 20–30 g (ஓர் அவுன்சு) போன்ற சிறிய அளவிலேயே இது காணப்படும். பிரான்சியம்-223, பிரான்சியம்-221 தவிர்ந்த ஏனைய பிரான்சிய ஓரிடத்தான்கள் அனைத்தும் செயற்கையானவை. ஆய்வுக்கூடத்தில் மிகக்கூடிய அளவு பிரான்சியம் தொகுக்கப்பட்டது, 300000இற்கும் மேற்பட்ட பிரான்சிய அணுக்கள் கொத்தாக ஆக்கப்பட்டபோதாகும்.
# பிரான்சியம் (தனிமம்)

## இயல்புகள்

இயற்கையாகக் காணப்படும் தனிமங்களுள் மிகவும் உறுதிகுறைந்தது பிரான்சியம் ஆகும். இதனுடைய மிகவும் உறுதியான ஓரிடத்தான் பிரான்சியம்-223ஆனது 22 நிமைய அரைவாழ்வுக் காலம் உடையது. அதேவேளை, இயற்கையாகக் காணப்படும் தனிமங்களுள் இரண்டாவது உறுதிகுறைந்த தனிமமான அசுற்றற்றைன், 8.5 மணித்தியால அரைவாழ்வுக் காலம் உடையது. பிரான்சியத்தின் எல்லா ஓரிடத்தான்களும் அசுற்றற்றைனாகவோ இரேடியமாகவோ இரேடனாகவோ தேய்வடையும்.  
கார மாழையான பிரான்சியத்தின் வேதி இயல்புகள் பெரும்பாலும் சீசியத்தை ஒத்தவை. கூடிய அளவு சமவலு எடையைக் கொண்டுள்ள தனிமமும் இதுவேயாகும். பிரான்சியத்தின் உருகுநிலையானது 27&nbsp;°C (80&nbsp;°F, 300 K) அளவில் காணப்படலாம் எனக் கணிக்கப்பட்டுள்ளது. அரிதாகவே கிடைப்பதாலும் கதிரியக்கத்தின் காரணமாகவும் இதன் உருகுநிலையைத் திட்டமாகக் கூறமுடியவில்லை. எனவே, மதிப்பிடப்பட்ட கொதிநிலைப் பெறுமானமான 677 °Cஉம் (1250&nbsp;°F, 950 K) திட்டமான பெறுமானமன்று.  
பௌலிங்கின் அளவிடையில் சீசியத்திற்குக் கொடுத்த அதே மின்னெதிர்த்தன்மைப் பெறுமானமான 0.7ஐயே இலின்னசு பௌலிங்கு பிரான்சியத்திற்கும் வழங்கியுள்ளார். பின்னர், சீசியத்தின் மின்னெதிர்த்தன்மைப் பெறுமானம் 0.79 எனத் திருத்தியமைக்கப்பட்டது. எனினும், பிரான்சியத்தின் மின்னெதிர்த்தன்மைப் பெறுமானத்தில் திருத்தம் மேற்கொள்வதற்கான எந்தப் பரிசோதனைத் தரவுகளும் கிடைக்கவில்லை.
# முச்சக்கர வண்டி

**முச்சக்கர வண்டி** எனப்படுவது மனிதர்கள் பயணிப்பதற்கு, சரக்குப் பொதிகளை ஏற்றிச் செல்வதற்குப் பயன்படுத்தும் ஒரு நகரும் இயந்திரமாகும். இது மூன்று சக்கரங்களைக் கொண்டிருப்பதால் முச்சக்கர வண்டி என அழைக்கப்படுகின்றது. ஆரம்பகாலங்களில் இலகு வடிவமைப்புக்களைக் கொண்டிருந்த முச்சக்கர வண்டிகளையும் விட இப்பொழுது நவீன முச்சக்கர வண்டிகள் (ஆட்டோக்கள்) பல புது வடிவங்களில் காணப்படுகின்றன. இப்பொழுது பல நிறுவனங்கள் முச்சக்கர வண்டி தயாரிப்பில் ஈடுபடுகின்றன. இம்முச்சக்கர வண்டிகள் நகர்வதற்குப் பெட்ரோல், டீசல் போன்ற எரிபொருள் பயன்படுத்தப்படுகின்றன.  
de:Dreirad#Threewheeler und Kabinenroller
# கலகலப்பு (2012 திரைப்படம்)

**கலகலப்பு** என்பது சுந்தர் சி இயக்கத்தில் 2012 ஆம் ஆண்டு வெளிவந்த ஒரு நகைச்சுவைத் திரைப்படம் ஆகும். இதில் விமல், சிவா, ஓவியா மற்றும் அஞ்சலி ஆகியோர் நடித்திருந்தனர். கலகலப்பு, இயக்குநராக சுந்தர் சி யின் திரைப்பட வாழ்க்கையில் 25 வது படம். இந்தத் திரைப்படம் முதலில் மசாலா கஃபே என்றழைக்கப்பட்டது ஆனால் பின்னர் கலகலப்பு என பெயர் மாற்றம் செய்யப்பட்டது. இது ஜெர்மன் திரைப்படமான சோல் கிட்சென் என்ற திரைப்படத்தைத் தழுவி உருவானதாகக் கூறப்படுகிறது.
# கலகலப்பு (2012 திரைப்படம்)

## நடிப்பு

- விமல் சீனு, மசாலா கஃபே தற்போதைய உரிமையாளராக
- சிவா ரகுவாக, சீனுவின் சகோதரர் மற்றும் பங்குதாரர்
- ஓவியா மாயாவாகவும், மசாலா கஃபே சமையல்காரரின் பேத்தியாகவும், ரகுவின் காதலியாகவும்
- அஞ்சலி மாதவி, சுகாதாரத் துறை அதிகாரி மற்றும் சீனுவின் காதலி
- சந்தானம் வெட்டுப்புலி, கிராமத் தலைவர் வேட்பாளர் மற்றும் மாதவியின் முறை மாமன்
- ஜான் விஜய் தர்மராஜன், சீனுவின் நண்பன் மற்றும் கும்பகோணம் இன்ஸ்பெக்டர்
- சுப்பு பஞ்சு அருணாச்சலம் மாணிக்கம், தங்கக் கடை உரிமையாளர் மற்றும் முக்கிய எதிரியாக
- இளவரசு அஞ்சுவாட்டி அழகேசன் என்ற அமிதாப் மாமா பைனான்சியராக சீனுவுக்கு பணம் கொடுத்து கடைசி வரை கஷ்டப்பட்டார்.
- மனோபாலா மருதமுத்து, வெட்டுப்புலியின் எதிர் வேட்பாளராக
- கருணாகரன் இன்ப குமாராக, மாணிக்கத்தின் மைத்துனர்.
- வி. எஸ். ராகவன் நடராஜன், சீனு மற்றும் மாயாவின் தாத்தாவாக
- காளி வெங்கட் ரகுவின் நண்பராக
- சண்முகசுந்தரம் (நடிகர்) அமைச்சர் சுந்தரம்
- விச்சு விசுவநாத் மாணிக்கத்தின் உதவியாளராக
- சமையல் கலைஞராக பாலாஜி கே.மோகன்
- மண்டகசாயமாக பாவா இலட்சுமணன்
- தளபதி தினேஷ் திமிங்கலமாக
- உணவக விருந்தினராக கவுதமி வேம்புநாதன்
- யோகி பாபு 'மலைக்கோட்டை' சங்கர்
- ஜார்ஜ் மரியன் கான்ஸ்டபிள் பச்சைப் பெருமாள்
- பேய் கிருஷ்ணன் - பேயாக
- கல்லூரி வினோத் பிக்பாக்கெட்டாக
# கலகலப்பு (2012 திரைப்படம்)

## ஒலிப்பதிவு

இந்த திரைப்படத்திற்கு இசை விஜய் எபினேசரால் அமைக்கப்பட்டது. இவர் இதற்கு முன்பு கண்டேன் திரைப்படத்திற்கு இசையமைத்திருந்தார். இப் படத்தின் அனைத்து பாடல்களையும் பா. விஜய் எழுதியுள்ளார்.
# காதலில் சொதப்புவது எப்படி

**காதலில் சொதப்புவது எப்படி** (*Kadhalil Sodhappuvadhu Yeppadi*, தெலுங்கு: *లవ్ ఫెయిల్యూర్*) என்பது 2012ஆம் ஆண்டு வெளிவந்த தமிழ்த் திரைப்படம் ஆகும். இத்திரைப்படம் தெலுங்கில் *இலவு வெயிலியர்* எனும் பெயரில் வெளிவந்தது.  
இந்தத் திரைப்படம் பாலாசி மோகனின் இயக்கத்திலும் திரைக்கதையிலும் சித்தார்த்தை முதன்மைக் கதைமாந்தராகக் கொண்டு வெளிவந்துள்ளது.
# காதலில் சொதப்புவது எப்படி

## நடிகர்கள்

| நடிகர் | கதைமாந்தர் |  |
| --- | --- | --- |
| சித்தார்த்து | அருண் |  |
| அமலா பால் | பார்வதி |  |
| சுரேசு | அகிலன் |  |
| இரவி இராகவேந்திரா | பிரபு |  |
| சுரேக்கா வாணி | சரோசா |  |
| சிறீரஞ்சனி | வசந்தி |  |
| அர்சுன் | சிவா |  |
| விக்னேசு | விக்னேசு |  |
| பாலாசி | இராமா |  |
| சியாம் | சான் |  |
| பூசா | கேதி |  |
| பாலாசி மோகன் | சிறப்புத் தோற்றம் | } |
# காதலில் சொதப்புவது எப்படி

## பாடல்கள்

| **இலக்கம்** | **பாடல்** | **பாடகர்கள்** | **நேரம் (நிமிடங்கள்:நொடிகள்)** | **பாடல் வரிகள்** |  |
| --- | --- | --- | --- | --- | --- |
| 1 | *பார்வதி பார்வதி* | சித்தார்த்து | 03:24 | மதன் கார்க்கி |  |
| 2 | *அழைப்பாயா அழைப்பாயா* | கார்த்திக்கு, அரிணி | 04:13 | மதன் கார்க்கி |  |
| 3 | *ஆனந்த ஜலதோஷம்* | சித்தார்த்து | 02:08 | பாலாசி மோகன் |  |
| 4 | *தவறுகள் உணர்கிறோம்* | எசு. தமன் | 04:14 | மதன் கார்க்கி |  |
| 5 | *அழைப்பாயா அழைப்பாயா (மீண்டும்)* | கார்த்திக்கு | 05:29 | மதன் கார்க்கி | } |
# சுந்தர் சி

**சுந்தர் சி** (, பிறப்பு: 3 சனவரி 1966) தமிழ்த் திரைப்பட இயக்குநரும் நடிகருமாவார். இவர் ஈரோடு மாவட்டத்தில் பிறந்தவர், தமிழில் 24 திரைப்படங்களை இயக்கியுள்ளார். தலைநகரம் படத்தின் மூலமாக கதாநாயகனாக அறிமுகமானார். ஆரம்ப காலத்தில், மணிவண்ணனிடம் உதவியாளராக இருந்த இவர் *முறை மாமன்* என்ற நகைச்சுவைத் திரைப்படம் வாயிலாக இயக்குநராக அறிமுகமானார். இவருடைய பல படங்களில் கதாநாயகியின் பெயர் *இந்து* என்பதாகும். *உள்ளத்தை அள்ளித்தா*, *அருணாச்சலம்*, *அன்பே சிவம்* ஆகிய திரைப்படங்கள் இவருடைய இயக்கத்தில் குறிப்பிடத்தக்கவையாக அமைந்தன. *மேட்டுக்குடி*, *வின்னர்*, *நாம் இருவர் நமக்கு இருவர்*, *லண்டன்*, *கலகலப்பு* போன்றவை இவர் இயக்கத்தில் வெளிவந்த நகைச்சுவைத் திரைப்படங்கள் ஆகும்.
# சுந்தர் சி

## திரைப்படத்துறை

### இயக்குநர்

1995-ம் ஆண்டு *முறை மாமன்* திரைப்படம் மூலமாக சுந்தர் சி. அறிமுகமானார், அதன்பிறகு *முறை மாப்பிள்ளை*, என்ற அருண் விஜய்யுடைய முதல் படத்தை இயக்கினார். ரஜினிகாந்த்டைய *அருணாச்சலம்*, *கமல்ஹாசனுடைய* *அன்பே சிவம்* மட்டுமின்றி நடிகர்கள் கார்த்திக், பிரசாந்த், அர்ஜூன், சரத்குமார், மற்றும் அஜித்குமார் ஆகியோருடைய திரைப்படங்களையும் இயக்கியுள்ளார்.
# சுந்தர் சி

## திரைப்படத்துறை

### நடிகர்

2006-ம் ஆண்டு தன்னுடைய இயக்குநர் பணியை விடுத்து, *தலை நகரம்* திரைப்படம் மூலமாக நடிகரானார். ஆரம்பத்தில் சரியாக போகாவிட்டாலும், பின்னர் இத்திரைப்படம் மிகப் பெரும் வெற்றியடைந்தது. 2007-ம் ஆண்டு வெளிவந்த *வீராப்பு* திரைப்படமும் 2008-ம் ஆண்டு சக்தி சிதம்பரத்தின் நடிப்பில் வெளியான *சண்டை* திரைப்படமும் வெற்றி அடைந்தன. அயினும் அதனைத் தொடர்ந்து வெளியான திரைப்படங்களான *ஆயுதம் செய்வோம்*, *பெருமாள்*, *தீ* உள்ளிட்டவைகள் ஓரளவே ஓட *ஐந்தாம் படை*, *குரு சிஷ்யன்*, *வாடா*, *நகரம்* உள்ளிட்டவை படுதோல்வியைத் தழுவின. தற்போது இவர் நடிக்கும் திரைப்படமான முரட்டுக் காளை ஏற்கனவே 1980-களில் வெளியான திரைப்படத்தின் மறுஆக்கமாகும்.
# சுந்தர் சி

## சின்னத்திரை அறிமுகம்

2017-ம் ஆண்டில், தென்னிந்திய நான்கு மொழிகளில் ஒரே நேரத்தில் "நந்தினி" என்று தொடர் அவரின் மனைவி குஷ்பு அவர்களோடு இணைந்து தயாரித்தார்.
# சுந்தர் சி

## திரைப்படங்கள்

### நடிகராக

| **ஆண்டு** | **திரைப்படம்** | **கதாப்பாத்திரம்** |  |
| --- | --- | --- | --- |
| 1995 | *முறை மாமன்* | பஞ்சாயத்து காட்சியில் சிறப்புத் தோற்றம் |  |
| 1997 | *அருணாச்சலம்* | நிருபராக சிங்கமொன்று பாடலில் |  |
| 2006 | *தலை நகரம்* | ரைட்டு |  |
| 2007 | *வீராப்பு* | பாண்டி வேதக்கண்ணு |  |
| 2008 | *சண்டை* | கதிரேசன் |  |
| 2008 | *ஆயுதம் செய்வோம்* | சைதை சத்யா |  |
| 2009 | *பெருமாள்* | பெருமாள் |  |
| 2009 | *தீ* | சாரதி |  |
| 2009 | *ஐந்தாம் படை* | பிரபாகரன் |  |
| 2010 | *குரு சிஷ்யன்* | ஈட்டி |  |
| 2010 | *வாடா* | வெற்றிவேல் |  |
| 2010 | *நகரம் மறுபக்கம்* | செல்வம் |  |
| 2012 | *முரட்டுக் காளை* | காளையன் | } |
# சுந்தர் சி

## திரைப்படங்கள்

### இயக்குநராக

| **ஆண்டு** | **திரைப்படம்** | **நடிப்பு** | **குறிப்புகள்** |
| --- | --- | --- | --- |
| 2018 | *கலகலப்பு 2 * | சிவா, விமல், அஞ்சலி, ஓவியா |  |
| 2025 | *மத கஜ ராஜா* | விஷால், அஞ்சலி, வரலட்சுமி, சந்தானம், மணிவண்ணன் |  |
| 2012 | *கலகலப்பு* | சிவா, விமல், அஞ்சலி, ஓவியா, சந்தானம் |  |
| 2010 | *நகரம் மறுபக்கம்* | சுந்தர் சி., அனுயா |  |
| 2006 | *ரெண்டு* | மாதவன், ரீமா சென், அனுஷ்கா செட்டி |  |
| 2005 | *லண்டன்* | பிரசாந்த், வடிவேலு, மணிவண்ணன், அங்கிதா, மும்தாஜ் |  |
| 2005 | *சின்னா* | அர்ஜூன், சினேகா, விக்ரமாதித்யா |  |
| 2005 | *தகதிமிதா* | யுவ கிருஷ்ணா, விவேக், அங்கிதா, தேஜா சிறீ |  |
| 2004 | *கிரி* | அர்ஜூன், வடிவேலு, ரீமா சென், திவ்யா ஸ்பான்டா |  |
| 2003 | *வின்னர்* | பிரசாந்த், வடிவேலு, கிரண் |  |
| 2003 | *அன்பே சிவம்* | கமல்ஹாசன், மாதவன், கிரண் |  |
| 2002 | *அழகான நாட்கள்* | கார்த்திக், ரம்பா, மும்தாஜ் |  |
| 2001 | *ரிஷி* | சரத் குமார், மீனா, சங்கவி |  |
| 2001 | *உள்ளம் கொள்ளை போகுதே* | பிரபு தேவா, விவேக், அஞ்சலா சாவேரி, கார்த்திக் |  |
| 2000 | *கண்ணன் வருவான்* | கார்த்திக், திவ்யா உன்னி |  |
| 2000 | *உன்னைக் கண் தேடுதே* | சத்யராஜ், குஷ்பூ, லிவிங்க்ஸ்டன் |  |
| 2000 | *அழகர்சாமி* | சத்யராஜ், ரோஜா |  |
| 1999 | *உனக்காக எல்லாம் உனக்காக* | கார்த்திக், கவுண்டமணி, விவேக், ரம்பா |  |
| 1999 | *உன்னைத் தேடி* | அஜித் குமார், மாளவிகா, சுவாதி |  |
| 1999 | *சுயம்வரம்* | சத்யராஜ், செந்தில், கார்த்திக், ரம்பா, பிரபு தேவா |  |
| 1998 | *நாம் இருவர் நமக்கு இருவர்* | பிரபு தேவா, மணிவன்னன், செந்தில் மீனா, மகேஷ்வரி |  |
| 1997 | *அருணாச்சலம்* | ரஜினிகாந்த், செந்தில், சௌந்தர்யா, ரம்பா |  |
| 1997 | *ஜானகிராமன்* | சரத் குமார், நக்மா, கவுண்டமணி & செந்தில், மணிவன்னன், ரம்பா |  |
| 1996 | *மேட்டுக்குடி* | கார்த்திக், கவுண்டமணி, செந்தில், நக்மா |  |
| 1996 | *உள்ளத்தை அள்ளித்தா* | கார்த்திக், கவுண்டமணி, செந்தில், ரம்பா |  |
| 1995 | *முறை மாமன்* | ஜெயராம், கவுண்டமணி, செந்தில், குஷ்பூ |  |
| 1995 | *முறை மாப்பிள்ளை* | அருண் விஜய், கிருத்திகா | } |
# சுந்தர் சி

## திரைப்படங்கள்

### பாடகராக

| **ஆண்டு** | **திரைப்படம்** | **பாடல்** | **இசையமைப்பாளர்** | **குறிப்புகள்** |
| --- | --- | --- | --- | --- |
| 2010 | *குரு சிஷ்யன்* | "சுப்பையா சுப்பையா" | தினா | சத்யராஜ் உடன் இணைந்து பாடிய பாடல் |
| 2008 | *சண்டை* | "வாடி என் கப்பக்கிழங்கு" | தினா | } |
# விலங்குப் பண்ணையின் பண்கள்

**விலங்குப் பண்ணையின் பண்கள்** (*Anthems of Animal Farm*) சார்ச்சு ஆர்வெலின் நூலான விலங்குப் பண்ணையில் இடம்பெற்ற பண்கள் ஆகும். *இங்கிலாந்தின் விலங்குகளே* என்ற பண் இவற்றுள் முக்கியமானது ஆகும். இப்பாடலானது பின்னர் நெப்போலியனால் இன்னொரு பாடல் மூலம் நீக்கப்பட்டது.  
இங்கிலாந்தின் விலங்குகளே என்ற பாடலானது ஆரம்பத்தில் பன்றிப் பெரியவரால் விலங்குகளுக்குக் கற்றுக் கொடுக்கப்படும் பாடலாகும். பின்னர், நெப்போலியன் அப்பாடலைப் பாடுவதற்குத் தடை விதிப்பதுடன், புதிய பாடலை அறிமுகப்படுத்துகிறது.
# இந்திய விடுதலை இயக்கத்தில் முஸ்லிம்கள்

**இந்திய விடுதலை இயக்கத்தில் முஸ்லீம்கள்** சிறப்பு பங்காற்றியுள்ளனர். இந்திய விடுதலைக்காகச் சிறை சென்றவர்களிலும் உயிர்த் தியாகம் செய்தவர்களிலும் முஸ்லிம்கள் அதிக எண்ணிக்கையில் இருந்தனர். அவர்களுடைய மக்கள் தொகை விகிதாச்சாரத்தைவிட விடுதலைப்போரில் உயிர் துறந்த முஸ்லிம்களின் விகிதாச்சாரம் அதிகம் ஐரோப்பியர்களின் இந்திய வருகைக்கு முன்பாக, இந்தியாவை முகலாய மன்னர்கள் ஆண்டனர். இன்றைய ஆப்கானிஸ்தான், பாகிஸ்தான், பங்களாதேஷ் மற்றும் இன்றைய இந்தியாவில் காஷ்மீர் முதல் மதுரை வரையிலும் ஒளரங்கசீப் ஆட்சி நடந்தது. அவருக்குப் பின்னால் முகலாய பேரரசு வலிமை குன்றியது. இந்த வீழ்ச்சிதான் ஆங்கிலேயர்கள், டச்சுக்காரர்கள், பிரெஞ்சுக்காரர்கள், போர்ச்சுகீசியர்கள் ஆகியோர் இந்தியாவை ஆக்கிரமிக்க வழி செய்தது. இவர்களுக்கெதிராக நடைபெற்ற வீரம் செறிந்த போர்களில் முஸ்லிம்கள் பங்கு கொண்டனர்.
# இந்திய விடுதலை இயக்கத்தில் முஸ்லிம்கள்

## குஞ்சாலி மரைக்காயர்கள்

போர்ச்சுகீசியர்கள்தான் முதன் முதலில் இந்தியாவின் மலபார் கடலோரப் பகுதிகளை கடற்படையுடன் முற்றுகையிட்டபோது, கேரளாவின் பகுதிகளை ஆட்சி செய்து வந்த குஞ்சாலி மரைக்காயர்கள்தான் அவர்களை படு தோல்வி அடையச் செய்தனர். முதலாம் குஞ்சாலி மரைக்காயர், இரண்டாம் குஞ்சாலி மரைக்காயர் எனத் தலைமுறையாக தொடர்ந்த விடுதலைப் போரில் அனைவரும் தங்கள் இன்னுயிரை நீத்தனர். 16ஆம் நூற்றாண்டிலேயே போர்த்துகீசியர்களுக்கு எதிராக போரிட்டவர்கள் இவர்களாவர்.
# இந்திய விடுதலை இயக்கத்தில் முஸ்லிம்கள்

## சிராஜுத் தௌலா

17ஆம் நூற்றாண்டில் வங்காளத்தில் ஆங்கிலேயர்களுக்கு எதிராக பிளாசி என்ற இடத்தில் கடும் போர் நடத்தி ஆங்கிலேயர்களை திணறடித்தவர் சிராஜுத் தௌலா. சூழ்ச்சிகள் மூலம் துரோகிகளின் துணையுடன் சிராஜுத் தௌலா கைது செய்யப்பட்டார். அவரைப் பணியவைக்க ஆங்கிலேயர்கள் எடுத்த முயற்சி பலிக்கவில்லை. அந்த மாவீரனை கல்கத்தா துறைமுகத்தில் ஆங்கிலேயர்கள் தூக்கிலிட்டு கொன்றனர்.
# இந்திய விடுதலை இயக்கத்தில் முஸ்லிம்கள்

## மருதநாயகம்

பிரெஞ்சுக்காரர்கள் படையில் சாதாரண வீரனாக இருந்து தம் திறமைகளால் படைத் தளபதியானவர் மருதநாயகம். இஸ்லாத்தில் இணைது கொண்டு யூசுப்கான் என்றஅடையாளத்துடன் பின்னாளில் ஆங்கிலேயர்களுக்கு எதிராக வீரப்போர் புரிந்தார். நவீன ஆயுதங்களுடன் கூடிய ஆங்கிலப் படை மருதநாயகத்தின் வீரத்தின் முன் பலமுறை தோற்றது. பின்னர் சூழ்ச்சியால் ஆங்கிலேயர்களால் கைது செய்யப்பட்டு 15.10.1764ல் தூக்கிலிடப்பட்டார்.
# இந்திய விடுதலை இயக்கத்தில் முஸ்லிம்கள்

## ஹைதர் அலி

17ஆம் நூற்றாண்டில் கர்நாடகத்தில் விடுதலை அதிர்வுகளை முதலில் தொடங்கியவர் ஹைதர் அலி அவர்கள்தான். அவர் நடத்திய விடுதலைப் போர் 'முதலாம் கர்நாடகப் போர்' என வர்ணிக்கப் படுகிறது. ஆங்கிலேயர்களுக்கு சிம்ம சொப்பனமாகவும், பெரும் சவாலாகவும் இருந்தவர்கள் ஹைதர் அலி. பிரிட்டீஷாருக்கு கடுமையான தோல்வியின் மூலம் வேதனைமிக்க அனுபவத்தை ஏற்படுத்தினார்கள். கிழக்கிந்திய கம்பெனியின் அதிகாரத்தை உடைத்தெறியும் அளவுக்கு அவர் விளங்கினார். ஆங்கிலேயர்களை நாலா புறமும் திணறடித்த ஹைதர் அலி இறுதியி எதிரிகளால் கொல்லப்பட்டார்.
# இந்திய விடுதலை இயக்கத்தில் முஸ்லிம்கள்

## திப்பு சுல்தான்

திப்பு சுல்தான் கி.பி 1767 ல் தமது 17 ம் வயதில் ஜோசப் ஸ்மித் தலைமையில் போரிட்ட ஆங்கிலப் படையை எதிர்த்து வாணியம்பாடியில் தமது முதல் வெற்றியை அடைந்தார். கி.பி.1767 முதல் கி.பி.1769 வரை தமிழ்நாட்டில் பரவலாக பல இடங்களில் ஆங்கிலப் படைக்கும் மைசூர் படைக்கும் நடந்த போர்களில் எல்லாவற்றிலும் திப்பு சுல்தான் வெற்றியடைந்தார். 1782, டிசம்பர் 6-ல் தந்தை ஹைதர் அலி மரணத்தைத் தொடர்ந்து 1782, டிசம்பர் 26 ல் தமது 32ம் வயதில் திப்புசுல்தான் மைசூர் மன்னரானார். மேற்கு கடற்கரையிலிருந்து ஆங்கிலேயர்களை துரத்த வேண்டும் என்று பிரெஞ்சுப் படையினரையும் சேர்த்துக் கொண்டு ஆவேசத்துடன் போரைத் தொடர்ந்தார் திப்பு.  
கி.பி.1790 ஆம் ஆண்டு முதல் 1792 ஆம் ஆண்டுவரை நடைபெற்ற மூன்றாவது மைசூர்போரில் துவக்கத்தில் வெற்றி பெற்ற திப்பு போரின் இறுதிக்கட்டத்தில் மராட்டியர்கள் நயவஞ்சகத்தனமாக ஆங்கிலேயர்களுடன் இணந்துக் கொண்டதால் ஒப்பந்தம் செய்து கொள்ளும் நிலைக்கு தள்ளப்பட்டார். மைசூரின் பாதி நிலப்பரப்பும் எதிரிகள் வசம் சென்றது. இழப்பீடுத் தொகையாக 3.3 கோடி நிர்ணயிக்கப்பட்டது. இழப்பீடு தொகையை செலுத்துவரை திப்புவின் இருமகன்கள் பிணையக் கைதிகளாக பிடித்து வைக்கப்பட்டனர். இழப்பீட்டுத் தொகையை செலுத்தி தனது மகன்களை மீட்ட திப்பு 1792 ஆம் ஆண்டு நடந்த போருக்கு பதிலடிக் கொடுக்க வலிமையான முறையில் படையையும், பொருளாதாரத்தையும் கட்டமைத்தார். ஆங்கிலேயர்கள் லஞ்சத்தை ஆயுதமாக பயன்படுத்தி திப்புவின் அமைச்சர்களையும் அதிகாரிகளையும் விலைக்கு வாங்கினர். இறுதியில் போர்க்களத்தில் திப்புசுல்தான் உயிர்துறந்தார்.
# இந்திய விடுதலை இயக்கத்தில் முஸ்லிம்கள்

## பேகம் அசரத் மஹால்

**பேகம் அசரத் மகால்** 1857 இல் பிரித்தானியக் கிழக்கிந்தியக் கம்பெனிக்கு எதிராகப் போரிட்ட வீரப்பெண்மணி ஆவார். அசரத் பேகம் ஆவாதில் உள்ள ஃபைசாபாத்தில் பிறந்தவர். எனவே ஆவாத் பேகம் என்றும் அறியப்பட்டார்.  
1857–58 கிளர்ச்சியின் போது பேகம் தனது ஆதரவாளர்களோடு கிழக்கிந்தியக் கம்பெனிக்கு எதிராகப் போரிட்டார்.
# இந்திய விடுதலை இயக்கத்தில் முஸ்லிம்கள்

## வெளியிணைப்புகள்

- http://www.indianmuslims.info/articles/firoz_bakht_ahmed/role_madrasas_1857_war_independence.html
- http://www.muslimsocieties.org/Vol_4_No_1_Role_of_Muslims_in_the_Freedom_Movement_of_India.html
- http://www.abiramam.com/nigalvugal/mukkiya-nigalvugal/indiya-sudhandrathil-musslimgalin-pangu/
- http://www.tamilislamicaudio.com/articles/detail.asp?aid=49
- https://groups.google.com/forum/#!msg/panbudan/QdNbHU2Y5ZE/qHMSUnFeeRsJ
# அரசாங்கம்

**அரசாங்கம்** (*Government*) என்பது நாடு அல்லது சமுதாயத்தை கட்டுப்படுத்தும் அமைப்பாகும். நாடுகளின் பொதுநலவாயத்தில் (*Commonwealth of Nations*) “அரசாங்கம்” என்ற சொல்லானது ஒரு மாநிலத்தில் நிறைவேற்று அதிகாரத்தைச் செயல்படுத்தும் மக்களின் கூட்டு குழுவை குறிக்கவும் பயன்படுத்தப்படுகிறது. இந்தச் சொல் பயன்பாட்டுக்கு ஒத்ததாக அமெரிக்க ஆங்கிலத்தில் "நிர்வாகம்" என்று அழைக்கப்படுகிறது. மேலும், குறிப்பாக அமெரிக்க ஆங்கிலத்தில், "அரசு" மற்றும் "அரசாங்கம்" ஆகியவற்றின் கொள்கைகள் அரசியல் ரீதியாக ஒழுங்கமைக்கப்பட்ட பிரதேசத்தின் மீது அதிகாரம் செலுத்தும் நபர் அல்லது குழுவினரைக் குறிக்கிறது.
**அரசாங்கம்** (*government*) என்பது அரசைக் கட்டுப்படுத்தும் சட்டமியற்றுவோர், நிர்வகிப்போர், நிர்வாக அதிகாரமுள்ளோரைக் கொண்ட ஒழுங்கமைக்கப்பட்ட முறையாகும். அரசாங்கம் அரசின் கொள்கையினை நடைமுறைப்படுத்தும் ஒன்றாகவும், அரச கொள்கையினை வரையறுக்கும் பொறிமுறையாகவும் உள்ளது. அரசாங்கத்தின் அமைப்பு என்பது ஒர் அரசின் அரசாங்கத்தினால் ஒழுங்கமைக்கப்பட்ட அரசியல் நிறுவனங்களின் அமைப்பாக நோக்கப்படுகின்றது. இது ஆட்சி முறை வடிவம், அரசாங்கத்தின் முறை என்பவற்றை உள்ளடக்கியது.
# அரசாங்கம்

## வரையறை மற்றும் சொற்பிறப்பியல்

அரசு என்பது ஒரு நாடு அல்லது மாநிலத்தை அல்லது சமூகத்தை நிர்வகிக்கும் அமைப்பு ஆகும்.  
"கவர்மெண்ட்" என்ற ஆங்கிலச் சொல்லானது κυβερνάω [kubernáo] ["கபர்னெளவ்"] என்ற கிரேக்க வினைச்சொல்லில் இருந்து வந்த வார்த்தை ஆகும் .  
கொலம்பிய கலைக்களஞ்சியத்தில் அரசாங்கம் என்பது "சமூக கட்டுப்பாட்டின் ஒரு முறைமை, சட்டத்தின் கீழ் இயங்கும் உரிமையைக் கொண்டது, அவற்றைச் செயல்படுத்துவதற்கான உரிமை, சமூகத்தின் ஒரு குறிப்பிட்ட குழுவில் உள்ளதாகும்" என்று குறிப்பிடப்படுகிறது.  
அனைத்து வகையான அமைப்புகளும் ஆட்சிக்கு வந்தாலும், புவியில் சுமார் 200 சுயாதீன தேசிய அரசாங்கங்களையும் அவற்றின் துணை நிறுவனங்களை குறிப்பதற்கும் பயன்படுகிறது.  
இறுதியாக அரசாங்கம் (Government) என்பது சில வேளைகளில் நிர்வாகம் (Governance) என்ற பொருள்படும் வகையிலும் ஆங்கிலத்தில் பயன்படுத்தப்படுகிறது.
# ஆசாரக்கோவை

**ஆசாரக்கோவை** மனித வாழ்க்கைக்கு இன்றியமையாத ஆசாரங்களை அதாவது ஒழுக்கங்களை எடுத்துக்கூறும் ஒரு நூல். ஆசாரம்-ஒழுக்கம், கோவை-அடுக்கிக் கூறுதல். பண்டைக்காலத் தமிழ் நூல்களின் தொகுப்புகளில் ஒன்றான பதினெண்கீழ்க்கணக்கில் ஒன்றாக வைத்து எண்ணப்படும் இஃது ஒரு நீதி நூல். வண்கயத்தூரைச் சேர்ந்த பெருவாயின் முள்ளியார் என்னும் புலவர் இதனை எழுதியவர். இவர் ஆச்சாரத்தின் வித்துகளாக நன்றி அறிதல், பொறையுடைமை, இன்சொல் பேசுதல், எவ்வுயிருக்கும் தீங்கு செய்யாமை, கல்வியோடு வாழ்தல், அறிவுடைமை, ஒப்புரவு ஆற்ற அறிதல், நல்இனத்தாரோடு நட்டல் ஆகிய எட்டு பண்புகளைக் குறிப்பிடுகிறார்.
# ஆசாரக்கோவை

## ஆசாரக்கோவை பழைய உரை

பதினெண்கீழ்க்கணக்கு நூல்களுக்கு எழுதப்பட்ட பழையவுரைகளில் ஒன்று ஆசாரக்கோவை பழையவுரை. இது மிகச் சிறந்த பொழிப்புரையாக உள்ளது. நூலின் கருத்தை விளக்கிச் சொல்லும் பகுதிகளும் இதில் உள்ளன.  
ஆசாரக்கோவையில் உள்ள 14 பாடல்களுக்கு வேறு வகையான உரை கூறும் மற்றொரு பழையவுரையும் உள்ளது.
# ஆசாரக்கோவை

## ஆசாரக்கோவை விக்கிபுத்தகம்

இந்நூலில் உள்ள அனைத்துப் பாடல்களையும் ஆசாரக்கோவை விக்கிப்புத்தகத்தில் காணலாம்.
# 1491

**1491** (**MCDXCI**) பழைய ஜூலியன் நாட்காட்டியில் ஒரு ஞாயிற்றுக்கிழமையில் ஆரம்பமான ஒரு சாதாரண ஆண்டாகும்.
# 1491

## நிகழ்வுகள்

- பெப்ரவரி 20 &ndash; புவிக்கு அருகே தொலைவில் *1491ன் வால்நட்சத்திரம்* வந்ததாக குறிப்புகள் உள்ளன.
- டிசம்பர் 21 &ndash; இசுக்கொட்லாந்துக்கும் இங்கிலாந்துகும் இடையே கோல்ட்ஸ்டிரீம் நகர டிருசி ஐந்தாண்டு அமைதி ஒப்பந்தமிட்டார்.
- நிக்கோலாஸ் கோப்பர்னிக்கஸ் கரகோவ் பல்கலைக்கழகத்தில் சேர்ந்தார்.
# 1491

## பிறப்புகள்

- ஜூன் 28: இங்கிலாந்து மன்னர் எட்டாம் ஹென்றி (மறைவு 1547)
- டிசம்பர் 31: இழ்சாக் கார்ட்டியே, பிரஞ்சு ஆய்வாளர் (மறைவு 1557)
# 1491

## இறப்புகள்

- சாளுவ நரசிம்ம தேவ ராயன், விஜயநகரப் பேரரசன்
# பொரி

**பொரி** என்பது நெல்லிலிருந்து தயாரிக்கப்படும் ஒரு உணவு திண்பண்டமாகும். இதை சாதாரணமாக *வெள்ளை பொறி* என்றும் அழைக்கப்படுகிறது. மேலும் இந்தியா மற்றும் தமிழகத்தில் பண்டிகைகளிலும், விழாக்களிலும், சிற்றுண்டியாகவும் பயன்படுத்தப்படுகிறது. அருணகிரிநாதரின் திருப்புகழில் விநாயகர் பூசையில் பொரி பயன்படுத்தியதாக குறிப்புகள் உள்ளன. மேலும் இதை வங்காள மொழியில் முரி, கன்னடத்தில் கள்ளெ புரி, தெலுங்கில் மரமரலு, மராத்தியில் சிர்முரே என இந்தியாவெங்கும் பல பெயர்களில் இப்பொருள் அழைக்கப்படுகிறது.
# பொரி

## பயன்பாடு

பொரி தமிழகத்தில் பண்டிகைக் காலங்களில் கடவுளுக்குப் படைக்கப்படுகிறது மேலும் பொரி உருண்டை போன்ற பலவித திண்பண்டப் பொருட்களின் தயாரிக்கவும் பயன்படுகிறது. கேரளம் மற்றும் தமிழ்நாடு ஆகிய பகுதிகளில் பிரசாதமாகவும் சில கோயில்களில் வழங்கப்படுகிறது. சபரிமலைக்கு இருமுடி கட்டிக்கொண்டு செல்லும் பக்தர்கள் சர்க்கரையுடன் பொரியும் சேர்த்து எடுத்துச் செல்கிறார்கள்.  
உலகெங்கிலும் சிற்றுண்டிகளில் பொரி கலந்து உண்கிறார்கள். வட இந்தியாவில், பேல் பூரி, சாட் போன்ற கலவை உணவு வகைகளில் பொரி முக்கிய பதார்த்தமாகப் பயன்படுகிறது.
# பொரி

## தயாரிப்பு முறை

செடியிலேயே நன்கு முற்றிய நெற்கதிர்களை நீரில் சில நிமிடங்கள் ஊறவைக்கப்படுகிறது. பிறகு நீரிலிருந்து எடுத்து 8-10 மணி நேரம் உலரவைக்கப்படுகிறது. அதன் பின்னர் 190-210°செ வெப்ப நிலையில் 40-45 நிமிடங்கள் சூடான மணலுடன் சீராக வறுக்கப்படுகிறது. நெல்லின் உள்ளே அடர்ந்த மாவுப்பொருள் உள்ளது. நீரின் கொதிநிலைக்கு மேலான வெப்பத்துக்கு சுடும்போது நெல்லின் உறுதியான புறப்பொருளுக்கு உள்ளேஉயர் அழுத்த நீராவி உருவாகிறது. கூடவே மாவுப்பொருளின் மூலக்கூறுகளும் உடைந்து நீரோடு வேதி இயக்கத்தில் உருகுகிறது. இந்நிலையில் நெல் மணி வெடிக்கிறது. அப்போது உள்ளிருக்கும் மாவுப்பொருளும் புரதப்பொருளும் காற்று நிறைந்த நுரைக்கூழ்மமாகி வெளிவருகிறது. வெளிவந்த கூழ்மம் அடுத்த விநாடி குளிர்ந்து திடமாகி மொறுமொறுப்பான வெண்மையான பொரியாக மாறுகிறது. பின்னர் சலித்து மணலையும் உமியையும் நீக்கி பயன்பாட்டுக்கு வருகிறது. நவீன முறைகளில், மின்சமையற்கலங்களிலும் பொரிக்கப்படுகிறது.
# அறிவியலின் வரலாறு

**அறிவியல் வரலாறு ** (*History of science*) இயற்கை உலகு மற்றும் சமூக அறிவியல் கூறுகளைக் குறித்த மாந்தர்ப் புரிதல்களின் வளர்ச்சியை ஆவணப்படுத்தும் கல்வியாகும். இருபதாம் நூற்றாண்டின் பின்பகுதி வரை, குறிப்பாக இயல்பியல் மற்றும் உயிரியல் துறைகளில், பொய் கருதுகோள்களின் மீதான மெய் கருதுகோள்களின் வெற்றியாகக் கருதப்பட்டது. நாகரீக வளர்ச்சியின் முதன்மை அடையாளமாக அறிவியல் கட்டமைக்கப்பட்டுள்ளது. அண்மைய பத்தாண்டுகளில், குறிப்பாக தாமசு கூனின் நூல் *த இசுட்ரக்சர் ஆஃப் சயின்டிஃபிக் ரெவலூசன்சு* (1962) தாக்கமேற்படுத்திய பின் நவீனத்துவ பார்வைகளில், போட்டி கருதுகோள்கள் அல்லது எண்ணக்கருக்கள் அறிவார்ந்த உயர்வுக்குப் போட்டியிடுவதாக அறிவியல் வரலாறு கருதப்படுகிறது. இது அடிப்படை அறிவியலையும் தாண்டி அறிவார்ந்த, பண்பாட்டு, பொருளியல் சார் மற்றும் அரசியல் தளங்களை உள்ளடக்கிய ஆட்களத்தில் போட்டி இடுகின்றது. மேற்கு ஐரோப்பாவின் கோணத்தில் அல்லாது மாறுபட்ட அறிவியல் குறித்துப் புதியதாக கவனிக்கப்படுகின்றது.
# தமிழ்ப் பிள்ளைகளுக்காக ஏற்படுத்தப்பட்ட பூமி சாஸ்திரம் முதலாம் புத்தகம்

***தமிழ்ப் பிள்ளைகளுக்காக ஏற்படுத்தப்பட்ட பூமி சாஸ்திரம் முதலாம் புத்தகம்*** என்பது 1856 ஆம் ஆண்டு தென்னிந்திய கிறித்தவ பாடசாலை நூற் சமூகத்தினரால் வெளியிடப்பட்ட ஒரு உலகப் புவியியல் பாட நூல் ஆகும். இது நாகர்கோவில் பகுதியில் வெளியிடப்பட்டது. தற்போது இந்த நூலின் ஒரு பிரதி செருமனியில் ஆவணக்காப்பகம் ஒன்றில் உள்ளது.
# விக்கிப்பீடியா:முதற்பக்கக் கட்டுரைகள்/சூன் 3, 2012

**முசிறி-அலெக்சாந்திரியா வணிக உடன்படிக்கை** என்பது கிபி 2ஆம் நூற்றாண்டில் சங்ககாலச் சேரர்களின் துறைமுகப் பட்டினமான முசிறித் துறைமுக வணிகர்களுக்கும் எகிப்து நாட்டு துறைமுகப் பட்டினமான அலெக்சாந்திரியா வணிகர்களுக்கும் நடந்த வணிக ஒப்பந்தம் ஆகும். தற்போது வியன்னா நகர அருங்காட்சியத்தில் காட்சிக்கு வைக்கப்பட்டுள்ள இந்தக் கோப்பு எகிப்திய மற்றும் முசிறி வணிகர்களுக்கிடையே நடந்த கடன் மாற்று விவரங்களை குறிப்பிடுகிறது. இதில் கங்கைச் சமவெளியிலுள்ள இலாமிச்சை, தந்தம், ஆடைகள் போன்றவற்றை 25 சதவீத சுங்க வரியுடன் விற்கப்பட்டது குறிப்பிடப்பட்டுள்ளது. பண்டைய வரலாற்றில் திருப்புமுனையாய் அமைந்த இந்த உடன்படிக்கையிலுள்ள செல்வத்தைக் கொண்டு பண்டைய எகிப்து நாட்டு நைல் நதியை சுற்றியுள்ள 2400 ஏக்கர் பண்ணை நிலங்களை விலைக்கு வாங்கலாம். **மேலும்**
---  
**ஐரோ வலயம்** ஐரோ நாணய முறையை மட்டும் தங்களின் தனி நாணய முறையாக ஏற்றுக் கொண்ட பதினாறு ஐரோப்பிய ஒன்றிய நாடுகளின் பொருளியல், நாணவியல் ஒன்றியமாகும். ஐரோப்பிய ஒன்றியத்தின் பல உறுப்பு நாடுகள் இருபதாம் நூற்றாண்டின் பிற்பகுதியிலிருந்தே பொருளியல், வணிக நடவடிக்கைகளில் ஒருங்கிணைந்து செயல்பட்டு வந்துள்ளன. ஐரோப்பிய ஒன்றிய நாடுகளுக்கு பொது நாணய முறை ஒன்றை உருவாக்க நீண்ட நாட்களாக முயன்று வந்தன. 1990களில் அதற்கான திட்ட அளவைகள் வரையறுக்கப்பட்டன. 1998இல் பதினோரு உறுப்பு நாடுகள் இந்த அளவைகளின்படி தேர்ச்சி பெற்றிருந்தன. இவை 1999, சனவரி 1 முதல் ஐரோ பொது நாணயமுறைக்கு மாறின. இதன் மூலம் ஐரோ வலயம் உருவானது. பின்னர் கிரேக்கம் 2000லும் சுலோவீனியா 2007 இலும் சைப்பிரசு, மால்டா 2008 இலும் சிலோவாக்கியா 2009 இலும் தேர்ச்சி பெற்று ஐரோ வலயத்தில் இணைந்தன. **மேலும்...**
# விக்கிப்பீடியா:முதற்பக்கக் கட்டுரைகள்/சூன் 17, 2012

**குதிரைலாட நண்டுகள்**, குறிப்பாக மென்மையான மணற்பாங்கான அல்லது சேற்று அடித்தளத்தைக் கொண்ட ஆழம் குறைந்த கடல் நீரில் வாழும் ஆர்த்திரப்போடா அங்கிகளாகும். இணைசேரும் காலங்களில் அவை கடற்கரைக்கு வருகை தரும். அவை மீன் பிடிப்பதற்கான தூண்டில் இரையாகவும், வளமாக்கிகளிலும் பயன்படுத்தப்படுகின்றன. ஜப்பானில் கரையோர வாழிடங்கள் அழிக்கப்படுவதாலும், வட அமெரிக்காவின் கிழக்குக் கரையோரமாக இவை கட்டுப்பாடின்றி அதிகளவில் பிடிக்கப்படுவதாலும் அண்மைக்காலமாக இவற்றின் எண்ணிக்கையில் வீழ்ச்சி ஏற்பட்டு வருகின்றது. தாய்லாந்துக் கடல்களிற் காணப்படும் குதிரைலாட நண்டு இனங்களின் சினைகளில் ரெற்றோடோரொக்சின் எனப்படும் கடுமையான நரம்புத்தொட்சின் காணப்படலாம். குதிரைலாட நண்டுகள் வாழும் உயிர்ச்சுவடுகளாகக் கருதப்படுகின்றன. **மேலும்**
---  
**நெல்சன் மண்டேலா** தென்னாப்பிரிக்காவின் மக்களாட்சி முறையில் தேர்ந்தெடுக்கப்பட்ட முதல் குடியரசுத் தலைவர். இனவெறி ஆட்சியில் ஊறிக்கிடந்த தென்னாப்பிரிக்காவை மக்களாட்சியின் மிளிர்வுக்கு இட்டுச் சென்றவர். அமைதிவழிப் போராளியாக, ஆயுதப் போராட்டத் தலைவனாக, தேசத்துரோகக் குற்றம் சுமத்தப்பட்ட குற்றவாளியாக, 27 ஆண்டுகள் சிறையில் வாடி பின்னர் விடுதலையாகி குடியரசு தலைவராக இருந்து, அமைதிக்கான நோபல் பரிசு பெற்றவர். உலக முக்கியத் தலைவர்களுள் அதிக ஆண்டுகள் சிறையில் இருந்ததாக கருதப்படும் தலைவர்களில் ஒருவரான இவரை 27 ஆண்டுகள் சிறை தண்டனைக்குப் பிறகு அப்போதைய தென்னாப்பிரிக்கா அரசுத் தலைவரான பிரெட்ரிக் வில்லியம் டெக்ளார்க் ஆப்பிரிக்க தேசிய காங்கிரஸ் மீதான தடையை நீக்கி, மண்டேலா 11.2.1990 அன்று விடுதலை செய்யப்படுவார் என்று அதிகாரப் பூர்வமாக அறிவித்தார். அதன்படி அவரின் விடுதலையை உலகமே எதிர்பார்த்திருந்தது. **மேலும்**
# வெண்ணிற ஆடை மூர்த்தி

**வெண்ணிற ஆடை மூர்த்தி** (பிறப்பு: 1936) ஒரு தமிழ்த் திரைப்பட நகைச்சுவை நடிகராவார். இவர் பல்வேறு திரைப்படங்கள் மற்றும் தொலைக்காட்சித் தொடர்களில் நகைச்சுவையூட்டும் கதாபாத்திரத்திலும் மற்றும் குணசித்திர கதாப்பாத்திரங்களிலும் நடித்துள்ளார். இவர் ஒரு பி. எல். பட்டதாரி, தொழில்முறை வழக்கறிஞரும் ஆவார். இவர் சோதிடத்தில் முனைவர் பட்டம் பெற்றுள்ளார். சிந்து பைரவியில் சுஹாசினியின் தாயாகவும், வல்லவனுக்கு வல்லவன் (1965) படத்தில் கதாநாயகியாகவும் நடித்த நடிகை மணிமாலாவை இவர் மணந்தார். இவர் பல திரைப்படங்களுக்கு திரைக்கதையும் எழுதியுள்ளார். கமல்ஹாசன் முழுக் கதையின் நாயகனாக நடித்த, *மாலை சூடவா* திரைப்படத்திற்கும் இவர் தான் திரைக்கதை எழுதியுள்ளார். இவர் சித்ராலயா என்ற திரைப்பட வார இதழின் ஆசிரியராக இருந்துள்ளார்.  
சன் தொலைக்காட்சியில் ஞாயிற்றுக் கிழமைகளில் 11 ஆண்டுகள் ஒளிபரப்பான 'மீண்டும் மீண்டும் சிரிப்பு' என்ற தொலைக்காட்சி நிகழ்ச்சிக்காக இவர் குறிப்பாக நினைவுகூரப்படுகிறார். [6] அந்த நிகழ்ச்சியில் நடித்ததோடு மட்டுமல்லாமல், பெரும்பாலான விஷயங்களை தானே எழுதினார். இவர் 11 புத்தகங்களையும் எழுதியுள்ளார். அவற்றில் ஒன்று ஆங்கிலத்திலும் 10 தமிழில் எழுதியுள்ளார். தமிழில் எழுதியவற்றில் "சூப்பர் மார்க்கெட்", "ஜோக்ஸ் டைய்ரி", "நம்பமுடியத நம்பிக்கைகள்" ஆகியவை குறிப்பிடத்தக்கவை.
# வெண்ணிற ஆடை மூர்த்தி

## துவக்க கால வாழ்க்கை

மூர்த்தி 1936 சூலை 25 அன்று பிரித்தானிய இந்தியாவில் பிறந்தார். சிதம்பரம் கே. ஆர். நடராஜ சாஸ்திரி, திருவாவடுதுறை சிவகாமி இணையரின் ஏழு பிள்ளைகளில் இவர் இளையவராவார். இவரின் தந்தை ஒரு குற்றவியல் வழக்கறிஞர். இந்தப் படத்தின் வெற்றிக்குப் பிறகுதான் இவர் **வெண்ணிற ஆடை மூர்த்தி** என்று அறியப்பட்டார்.